b'\n_START_ARTICLE_\nAlleyway\n_START_SECTION_\nJugabilitat\n_START_PARAGRAPH_\nA Alleyway, l\'objectiu del jugador \xc3\xa9s destruir tots els maons en cada nivell utilitzant una pilota i una paleta (la nau) mentre evita que la pilota caigui darrere de la paleta, de forma similar al joc Breakout. La velocitat de la taujana pot ser ajustada en mantenir pressionat el bot\xc3\xb3 A o B mentre la taujana es mou, la qual solament es pot moure horitzontalment a una altura fixa. A l\'inici de cada vida, el jugador pot moure la paleta abans d\'alliberar la pilota i comen\xc3\xa7ar el joc. Quan s\'allibera la pilota, sempre comen\xc3\xa7ar\xc3\xa0 a moure\'s en un angle de 45\xc2\xb0 per sobre de la paleta apuntant cap al seu centre. El jugador comen\xc3\xa7a el joc amb cinc vides; cada vegada que una bola caigui per sota de la paleta, se li llev\xc3\xa9s al jugador una vida i la pilota tornar\xc3\xa0 a la seva posici\xc3\xb3 inicial._NEWLINE_El joc acaba quan el jugador no tingui m\xc3\xa9s vides. Ser\xc3\xa0 atorgada una vida addicional per cada 1000 punts guanyats, fins que el jugador tingui m\xc3\xa9s de 10.000 punts. El jugador pot tenir fins a nou vides alhora. El joc no pot ser continuat despr\xc3\xa9s de ser apagat, encara que la puntuaci\xc3\xb3 m\xc3\xa9s alta ser\xc3\xa0 retinguda fins al joc sigui reiniciat o apagat. Com no hi ha cap mem\xc3\xb2ria d\'acc\xc3\xa9s aleatori recolzat per bateria o sistema de contrasenyes, Alleyway nom\xc3\xa9s pot ser completat en jugar-ho tot d\'una vegada. Aix\xc3\xb2 seria canviat m\xc3\xa9s tard quan es re-va llan\xc3\xa7ar el joc per la Consola Virtual de Nintendo 3DS, el qual va permetre gravar el progr\xc3\xa9s del joc a una partida desada, accessible a qualsevol moment mentre es juga.\n_START_SECTION_\nComportament de la pilota\n_START_PARAGRAPH_\nLa pilota nom\xc3\xa9s viatja a 15\xc2\xb0, 30\xc2\xb0, o 45\xc2\xb0 graus. Si la pilota colpeja un ma\xc3\xb3, el ma\xc3\xb3 desapareix i la pilota rebota en una direcci\xc3\xb3 diferent en el mateix angle. La velocitat de la pilota dep\xc3\xa8n del tipus de ma\xc3\xb3 que colpeja: maons grisos i negres augmenten la seva velocitat, mentre els blancs i quadrats, que s\xc3\xb3n indestructibles, no tenen cap efecte. Un efecte de so es reprodueix quan la pilota xoca amb un objecte o paret. Les parets produeixen la freq\xc3\xbc\xc3\xa8ncia m\xc3\xa9s baixa i els maons negres la m\xc3\xa9s alta._NEWLINE_La direcci\xc3\xb3 i la velocitat de la pilota poden ser controlades per la velocitat de la paleta i el punt de contacte. Si es canvia la direcci\xc3\xb3 al moment en qu\xc3\xa8 la pilota fa contacte amb la paleta, anomenat "snap technique", far\xc3\xa0 que la pilota reboti cap amunt amb m\xc3\xa9s velocitat. Moure la paleta r\xc3\xa0pidament en la direcci\xc3\xb3 oposada a la qual es dirigeix la pilota, resultar\xc3\xa0 que la pilota boti en la mateixa direcci\xc3\xb3 horitzontal que la paleta en un angle de 15\xc2\xb0. Si el jugador copeja la pilota amb el cos de la paleta abans que caigui, aquesta rebotar\xc3\xa0 de tornada al camp de joc. Aix\xc3\xad i tot, si en canvi la pilota xoca amb qualsevol cantonada de la paleta, rebotar\xc3\xa0 directament a la fossa._NEWLINE_La pilota de Alleyway  no pot ser tancada en un bucle infinit de rebots. Cada vegada que la pilota comenci a fer bucles entre objectes com el sostre, blocs indestructibles i/o la paleta, la seva velocitat canviar\xc3\xa0 en un punt aleatori despr\xc3\xa9s del segon cicle en la seva propera col\xc2\xb7lisi\xc3\xb3. Com a resultat, la pilota viatjar\xc3\xa0 en un angle lleugerament m\xc3\xa9s alt o m\xc3\xa9s baix, depenent del seu traject\xc3\xb2ria actual, i trencar\xc3\xa0 el bucle.\n_START_SECTION_\nNivells\n_START_PARAGRAPH_\nEl videojoc t\xc3\xa9 24 nivells, basat en vuit patrons de blocs, cadascun en grups de tres. Despr\xc3\xa9s de cada tres nivells regulars, el jugador procedeix a un nivell de bonificaci\xc3\xb3, donant un total de 32 nivells. La majoria de nivells segueixen un disseny gen\xc3\xa8ric, encara que un es basa en el cap de Mario, que tamb\xc3\xa9 apareix al costat de les vides restants. El jugador progressa al seg\xc3\xbcent nivell una vegada que tots els maons estiguin destru\xc3\xafts, on apareix el mateix patr\xc3\xb3 de maons per\xc3\xb2 es comporta de manera diferent. En cada segon nivell (del grup de tres) els maons es mouen d\'esquerra a dreta; i en cada tercer nivell, els maons es mouen cap avall, a l\'altura d\'un ma\xc3\xb3, augmentant en velocitat cada vegada que la pilota rebota de la paleta. Qualsevol part d\'un ma\xc3\xb3 que estigui sota una altura de deu maons per sobre de la paleta \xc3\xa9s autom\xc3\xa0ticament eliminat; per tant, no poden impedir el moviment del jugador per\xc3\xb2 tampoc poden contribuir a la puntuaci\xc3\xb3 del jugador._NEWLINE_Quan el jugador progressa a trav\xc3\xa9s dels patrons, nous elements s\xc3\xb3n afegits al joc. Despr\xc3\xa9s del quart nivell, si la pilota entra en contacte amb la part superior de l\'\xc3\xa0rea, la grand\xc3\xa0ria de la paleta \xc3\xa9s redu\xc3\xaft per la meitat fins que es passi el nivell o es perdi una vida. D\'aqu\xc3\xad d\'ara endavant, cada tercer nivell (del grup de tres) presenta maons amagats per sobre del sostre que descendeixen progressivament, utilitzant un disseny similiar\xe2\x80\x93o igual\xe2\x80\x93igual que tamb\xc3\xa9 ha de ser destru\xc3\xaft, la qual cosa significa que hi ha dos patrons de maons que s\'han de trencar. En nivells posteriors, els maons en el segon grup no necess\xc3\xa0riament es mouran a la mateixa velocitat o en la mateixa direcci\xc3\xb3. Despr\xc3\xa9s del dotz\xc3\xa8 nivell, s\'incorporen maons indestructibles als patrons._NEWLINE_Els nivells de bonificaci\xc3\xb3 es basen en diversos sprites de Super Mario Bros., com una Planta Piranya, un Goomba o Bowser. A difer\xc3\xa8ncia dels nivells regulars, la pilota destruir\xc3\xa0 els maons per\xc3\xb2 no rebotar\xc3\xa0 quan entri en contacte amb ells, i si fa contacte amb el sostre, aix\xc3\xb2 no afectar\xc3\xa0 la grand\xc3\xa0ria de la paleta. Aquests nivells s\xc3\xb3n els \xc3\xbanics que tenen m\xc3\xbasica de fons, i el joc no pot ser pausat. Un temporitzador est\xc3\xa0 present en cada nivell de bonificaci\xc3\xb3; que comen\xc3\xa7a en 95 segons per al primer nivell i es redueix en cinc segons per cada nivell de bonificaci\xc3\xb3 que es troba completat anteriorment. Si s\'acaba el temps, les bola cau sota la paleta (cap vida es perd en aquests casos), o tots els maons es destrueixen, el nivell de bonificaci\xc3\xb3 s\'acaba. Si es destrueixen tots els maons abans que s\'acabi el temps, es guanyen punts addicionals, a la quantitat dels quals varia depenent del nivell. Una vegada acabat, els canvis en els patrons dels maons i en les regles tornen a la normalitat. Despr\xc3\xa9s d\'acabar la ronda de bonificaci\xc3\xb3 final, al jugador se li d\xc3\xb3na una pantalla de felicitacions utilitzant el gr\xc3\xa0fic original de Mario del videojoc Mario Bros.. El joc llavors torna a comen\xc3\xa7ar, per la qual cosa pots jugar indefinidament.\n_START_SECTION_\nPuntuaci\xc3\xb3\n_START_PARAGRAPH_\nSe li atorguen punts al jugador per destruir els maons basats en la seva coloraci\xc3\xb3, un punt pels maons m\xc3\xa9s clars i tres pels m\xc3\xa9s foscos. El jugador pot guanyar punts addicionals si es completen els nivells de bonificaci\xc3\xb3, amb el bo comen\xc3\xa7ant en 500 punts pel primer nivell i 1500 pels \xc3\xbaltims cinc. La puntuaci\xc3\xb3 m\xc3\xa9s alta del jugador es grava fins que el joc s\'apagui._NEWLINE_El joc nom\xc3\xa9s mostra quatre d\xc3\xadgits de la puntuaci\xc3\xb3 del jugador, aix\xc3\xad i tot el jugador pot obtenir una puntuaci\xc3\xb3 m\xc3\xa0xima de 65.535. Les puntuacions de 10.000 o m\xc3\xa9s es mostren com una combinaci\xc3\xb3 d\'icones i nombres. Per cada 10.000 punts, es mostra un sprite de Super Mario Bros sota la puntuaci\xc3\xb3 num\xc3\xa8rica. Una flor de foc es mostrada per 10.000 punts, un xampiny\xc3\xb3 per 20.000, i un estel per 30.000 punts o m\xc3\xa9s. El joc deixa de canviar el sprite despr\xc3\xa9s de l\'estrella. Com a resultat, la puntuaci\xc3\xb3 m\xc3\xa9s alta que pot ser mostrada \xc3\xa9s de 39.999; aix\xc3\xad i tot, la puntuaci\xc3\xb3 m\xc3\xa0xima de 65.535 es veu en el joc com 35.535. Una vegada que la puntuaci\xc3\xb3 m\xc3\xa0xima ha estat aconseguida, la puntuaci\xc3\xb3 es reiniciar\xc3\xa0 si el jugador completa un nivell de bonificaci\xc3\xb3. Aix\xc3\xb2 no afecta a la puntuaci\xc3\xb3 m\xc3\xa9s alta que est\xc3\xa0 gravada.\n_START_SECTION_\nDesenvolupament\n_START_PARAGRAPH_\nBasat en jocs de arcade com Breakout i Arkanoid, Alleyway va ser un t\xc3\xadtol que va venir al costat del llan\xc3\xa7ament del Game Boy el 1989 per al Jap\xc3\xb3 i Am\xc3\xa8rica del Nord, al costat de Super Mario Land, Baseball, i Tetris, encara que nom\xc3\xa9s va venir amb els primers dos al Jap\xc3\xb3. El llan\xc3\xa7ament d\'aquest videojoc antecedeix a Tetris per dos mesos, a causa de batalles legals entre Nintendo i Tengen sobre la propietat d\'aquest \xc3\xbaltim.  El 6 de juny de 2011, es va rellan\xc3\xa7ar el videojoc com un t\xc3\xadtol de llan\xc3\xa7ament de la Consola Virtual del Nintendo 3DS  via distribuci\xc3\xb3 digital.  Va ser llan\xc3\xa7at primer al Jap\xc3\xb3, i un any m\xc3\xa9s tard a Am\xc3\xa8rica del Nord._NEWLINE_Alleyway marca una de les primeres aparicions de Mario a la Game Boy juntament amb Super Mario Land, a pesar que en la caixa original i en la imatge del cartutx van mostrar un personatge no identificable en un vestit espacial pilotant la nau en forma de paleta. Les imatges van ser canviades per mostrar a Mario en els controls en el llan\xc3\xa7ament internacional del videojoc, per\xc3\xb2 ni el manual ni la part de darrere de la caixa li fan refer\xc3\xa8ncia. L\'article de Nintendo Power no va fer esment de Mario en el videojoc exceptuant el patr\xc3\xb3 de maons en la forma de Mario per al primer nivell de bonificaci\xc3\xb3. La confirmaci\xc3\xb3 oficial que Mario era el pilot nom\xc3\xa9s va venir aproximadament el 1990 amb l\'article de Club Nintendo que va cobrir el llan\xc3\xa7ament europeu del joc._NEWLINE_El videojoc va ser un dels primers t\xc3\xadtols fets per l\'equip de desenvolupament Nintendo Research & Development 1, al costat de Tetris i Radar Mission. Anys m\xc3\xa9s tard, el dissenyador del joc Gunpei Yokoi  va reutilitzar el codi font de Alleyway  (com el comportament de la paleta i el motor f\xc3\xadsic adaptat) per al joc de Game Boy, Kirby\'s Block Ball mentre treballava amb l\'equip de Shigeru Miyamoto. Alleyway va ser re-llan\xc3\xa7at per ser descarregat al cartutx de Nintendo Power, ocupant un bloc de mem\xc3\xb2ria en el dispositiu._NEWLINE_La promoci\xc3\xb3 del videojoc en el material publicat de Nintendo va consistir en un segment que ocupava un ter\xc3\xa7 de la p\xc3\xa0gina en la qual es trobaven els articles. Els anuncis de Alleyway es van agrupar amb els de Game Boy i altres t\xc3\xadtols per al sistema. Anys despr\xc3\xa9s del seu llan\xc3\xa7ament inicial, va apar\xc3\xa8ixer una secci\xc3\xb3 de dues p\xc3\xa0gines en la "Super Game Boy Nintendo Strategy Guide" inclosa amb l\'accessori Super Game Boy, que donava consells i codis de colors per al videojoc.'